open-index/open-wikipedia-markdown huggingface dataset:
Αγορά του Αυγούστου

Η **Αγορά του Αυγούστου** (λατιν. *Forum Augusti*) είναι μία από τις Αυτοκρατορικές Αγορές της Ρώμης στην Ιταλία, που κτίστηκε από τον Οκταβιανό Αύγουστο· περιλαμβάνει στα βόρεια τον ναό του Άρεως Εκδικητού (*Mars Ultor*). Η Αγορά, αν και εγκαινιάστηκε 40 έτη μετά από την υπόσχεσή της, το 2 π.Χ., ήταν ακόμη ημιτελής.

## Ιστορία
Ο Οκταβιανός ορκίστηκε να κτίσει έναν ναό προς τιμήν του Μαρς (Mars), του Ρωμαϊκού θεού του Πολέμου, κατά τη διάρκεια της μάχης στους Φιλίππους το 42 π.Χ.. Εκεί μαζί με τους Μάρκο Αντώνιο και τον Αιμίλιο Λέπιδο, τους υπόλοιπους της β΄ τριανδρίας, ο Οκταβιανός εκδικήθηκε τους δολοφόνους του μεγάλου θείου (και θετού πατέρα) του Ιουλίου Καίσαρα. Έγινε πρωτεύων (princeps) της Ρώμης το 27 π.Χ. με το όνομα Αύγουστος και ήθελε ο ναός να κτιστεί σε μία νέα Αγορά, που θα είχε το όνομά του. Ο Αύγουστος έκανε κοινωνική προπαγάνδα, με το να κτίσει κατά τη διαθήκη του Καίσαρα τον ναό του Μαρς Ούλτορ "μεγαλύτερο από κάθε άλλον που υπάρχει" και να την τοποθετήσει σε αυτόν. Ο λαός αγαπούσε τον Καίσαρα, που είχε θεοποιηθεί· έτσι ο Αύγουστος συνέδεσε το όνομά του με τον θεϊκό, θετό πατέρα του.

Το έδαφος που επρόκειτο να κτιστεί η Αγορά, ήταν στην ιδιοκτησία του Αυγούστου, αλλά τα σχέδια ήθελαν περισσότερο χώρο. Ο Αύγουστος, που -όπως αναφέρει ο Σουητώνιος- δεν ήθελε να πάρει με τη βία τις οικίες των γειτόνων, τροποποίησε τα σχέδια με αποτέλεσμα να δημιουργηθεί μία ασυμμετρία, ειδικά στον ανατολικό περίβολο. Αυτή η πράξη του ήταν τουλάχιστον για να γλιτώσει χρήματα και δυσκολίες. Τα ιδιοκτησιακά αυτά θέματα και άλλες αρχιτεκτονικές ατυχίες, παρέτειναν την κατασκευή. Η ανολοκλήρωτη Αγορά και ο ναός εγκαινιάστηκαν 40 έτη μετά την αρχική υπόσχεση, το 2 π.Χ.. Το 19 μ.Χ. ο Τιβέριος πρόσθεσε δύο θριαμβικές Αψίδες εκατέρωθεν του ναού προς τιμή του γιού του Δρούσου του νεότερου (δυτικά) και του ανιψιού του Γερμανικού (ανατολικά) για τις νίκες τους στη Γερμανία.

Από την αφιέρωση (εγκαίνια) της Αγοράς του Τραϊανού το 112, ο αριθμός των επιγραφών -που βρέθηκαν- στην Αγορά του Αυγούστου αρχίζει να μειώνεται, που σημαίνει, ότι πολλές από τις λειτουργίες της μεταφέρθηκαν στον νέο χώρο· πάντως ο Αδριανός έκανε μερικές επιδιορθώσεις. Ανατολικά και δυτικά υπήρχε από ένα ημικύκλιο με έδρανα (exedrae) για συζήτηση, των οποίων η εκπαιδευτική και πολιτιστική χρήση καταγράφεται κατά την ύστερη αρχαιότητα. Η τελευταία αναφορά στην Αγορά γίνεται το 395. Τα αρχαιολογικά δεδομένα πιστοποιούν τη συστηματική αποδόμηση των κατασκευών κατά το πρώτο μισό του 6ου αι., μάλλον διότι είχαν βλαφτεί σημαντικά από σεισμό ή από τη διάρκεια των ετών. Η αγορά του Αυγούστου ήταν ένα από τα πρώτα μεγάλα δημόσια κτήρια της Ρώμης, που εξαφανίστηκαν και αυτό επίσης εξηγεί τη γρήγορη λήθη του αρχικού της ονόματος.

## Χρήση

## Αγάλματα

## Παραπομπές


## Πηγές
* Raaflaub. Between the Republic and Empire.
* Luce, T.J. Livy Augustus and the Forum Augustum. pp. 123–138.
* Galinsky, Karl. Augustan Culture. pp. 197–213.
* Roth, Leland M. (1993). Understanding Architecture: Its Elements, History and Meaning (First ed.). Boulder, CO: Westview Press. p. 222. ISBN 0-06-430158-3.

Αυγουστου
Ο αγρότης από τη Βοημία

Ο ***Αγρότης από τη Βοημία*** (γερμ. *Der Ackermann aus Böhmen*) είναι έργο του Βοημού συγγραφέα Γιοχάννες φον Τεπλ, που γράφτηκε στις αρχές του 15ου αιώνα.  Είναι επίσης γνωστό και ως ***Der Ackermann und der Tod*** (ελλ. *Ο Αγρότης και ο Θάνατος*). Θεωρείται ένα από τα πιο σημαντικά έργα της ύστερης μεσαιωνικής γερμανικής λογοτεχνίας.

Πρόκειται για πεζό έργο, που αποτελείται από 34 σύντομα κεφάλαια, γραμμένο στη Πρώιμη Νέα Άνω Γερμανική γλώσσα. Κεντρικά θέματά του είναι η ζωή, το ανθρώπινο είδος και η ηθική, ενώ παρουσιάζει το γάμο ως κοινωνία αγάπης, αντίληψη που δεν ήταν ιδιαίτερα διαδεδομένη εκείνη την εποχή. Πρωταγωνιστές στο έργο του Τεπλ είναι ένας αγρότης, που έχασε πρόσφατα τη γυναίκα του, και ο Θάνατος. Στα κεφάλαια με μονή αρίθμηση μιλά ο αγρότης, που κατηγορεί το Θάνατο ότι του έκλεψε την αγαπημένη του γυναίκα, και εκείνος του απαντά στα κεφάλαια με ζυγή αρίθμηση, προβάλλοντας τη λογική και τον κυνισμό απέναντι στα συναισθήματα του αγρότη. Στο 33ο Κεφάλαιο παρεμβαίνει ο Θεός, που θυμίζει στον αγρότη ότι οφείλει τη ζωή του στον ίδιο και στο Θάνατο ότι οφείλει τις δυνάμεις του στον ίδιο. Στο τελευταίο κεφάλαιο ο αγρότης προσεύχεται για την ψυχή της γυναίκας του. 

Έχει διατυπωθεί η άποψη ότι το *Der Ackermann aus Böhmen* γράφτηκε από τον Τεπλ με αφορμή το θάνατο της γυναίκας του, το 1400, καθώς στο τελευταίο κεφάλαιο τα αρχικά γράμματα των παραγράφων σχηματίζουν τη λέξη *JOHANNES,* ενώ το άροτρο του αγρότη παρομοιάζεται με το φτερό που χρησιμοποιούνταν στο γράψιμο. Επειδή, όμως, σε ένα γράμμα, που συνόδευε το έργο, προς ένα φίλο του ο Τεπλ δε κάνει λόγω για το θάνατο της συζύγου του υπάρχει και η άποψη ότι γράφτηκε ανεξάρτητα από το γεγονός αυτό.

Έχουν διασωθεί δεκαέξι χειρόγραφα και δεκαεφτά πρώιμες τυπωμένες εκδόσεις του έργου. Το παλαιότερο τυπωμένο αντίτυπο χρονολογείται το 1460 και είναι ένα από τα δύο παλαιότερα τυπωμένα έργα στα γερμανικά.

Σύμφωνα με τον Konrad Burdach, το *Der Ackermann aus Böhmen* είναι πρόδρομος του πρώιμου Ουμανισμού, στη γερμανική λογοτεχνία. Αντίθετα, ο Άρθρουρ Χιούμπνερ (Arthur Hübner) εντάσσει το εν λόγω έργω στην μεσαιωνική λογοτεχνία. 

## Παραπομπές


## Εξωτερικοί σύνδεσμοι
* http://www.michaelhaldane.com/HusbandmanandDeath

Κατηγορία:Αναγεννησιακή λογοτεχνία
Εκλογική περιφέρεια Δυτικού Τομέα Αθηνών

Η **Εκλογική περιφέρεια Δυτικού Τομέα Αθηνών** είναι μία από τις εκλογικές περιφέρειες του νομού Αττικής και μία από τις τέσσερις στις οποίες διαιρείται η πρώην Νομαρχία Αθηνών.

Στις 12 Ιουλίου 2018 υπερψηφίστηκε, μέσω του Κλεισθένη 1, η κατάτμηση της Β'Αθηνών σε τρεις περιφέρειες.

Η  Β2' Εκλογική Περιφέρεια Δυτικού Τομέα Αθηνών αποτελείται από τους κάτωθι Δήμους: Δήμος Περιστερίου, Ιλίου, Αιγάλεω, Αγίων Αναργύρων - Καματερού, Πετρούπολης, Χαϊδαρίου και Αγίας Βαρβάρας.

## Αποτελέσματα Εκλογών
### Εθνικές Εκλογές

**Ευρωεκλογές**

## Παραπομπές


Αθηνων Β2
Μη χαμηλώνεις το βλέμμα

Το ***Μη χαμηλώνεις το βλέμμα*** (πρωτότυπος τίτλος: *Werk ohne Autor*, διεθνής τίτλος: *Never Look Away*) είναι γερμανική ταινία του 2018 σε σκηνοθεσία και σενάριο του Φλόριαν Χένκελ φον Ντόνερσμαρκ.

## Διανομή
* Τομ Σίλινγκ ως Κουρτ Μπάρνερτ
* Σεμπάστιαν Κοχ ως καθηγητής Καρλ Ζέεμπαντ
* Πόλα Μπέερ ως Έλι Ζέεμπαντ
* Σάσκια Ρόζενταλ ως Ελίζαμπεθ Μέι
* Όλιβερ Μαζούτσι ως καθηγητής Αντόνιους φαν Φέρτεν
* Ίνα Βάισε ως Μάρτα Ζέεμπαντ
* Ράινερ Μποκ ως Δρ. Μπούργκχαρτ Κρολ
* Χάνο Κόφλερ ως Γκίντερ Πρόισερ
* Γιοχάνα Γκάστντορφ ως Μαλβίνε
* Λαρς Άιντινγκερ ως υπεύθυνος έκθεσης

## Βραβεία/Διακρίσεις
Η ταινία ήταν υποψήφια για τον Χρυσό Λέοντα και για τη Χρυσή Σφαίρα Καλύτερης Ξενόγλωσσης Ταινίας.

Στα 91α Βραβεία Όσκαρ ήταν υποψήφια σε δύο κατηγορίες: καλύτερης ξενόγλωσσης ταινίας και φωτογραφίας.

## Παραπομπές


Κατηγορία:Γερμανικές ταινίες
Κατηγορία:Γερμανικές δραματικές ταινίες
Κατηγορία:Γερμανόφωνες ταινίες
Κατηγορία:Ταινίες γυρισμένες στη Γερμανία
Κατηγορία:Ταινίες γυρισμένες στην Τσεχία
Κατηγορία:Ταινίες παραγωγής Sony Pictures Classics
Κατηγορία:Ταινίες του 2018
Μονομαχία στον Κόκκινο Ήλιο

Το ***Μονομαχία στον Κόκκινο Ηλιο*** (γαλλικά: Soleil Rouge), είναι  γουέστερν του 1971 γαλλοϊταλικής παραγωγής σε σκηνοθεσία Τέρενς Γιανγκ. Πρωταγωνιστούν οι Τσαρλς Μπρόνσον, Τοσίρο Μιφούνε, Αλέν Ντελόν και η Ουρσούλα Άντρες.

## Πλοκή
Ο ληστής Λινκ Στιουάρτ (Τσαρλς Μπρόνσον)  συνεταιρίζεται με τον Γκος (Αλέν Ντελόν) για να ληστέψουν ένα τρένο. Στο τρένο όμως, από το Σαν Φρανσίσκο προς την Ουάσιγκτον ταξιδεύει και ο νέος Ιάπωνας πρεσβευτής, με τους σαμουράι- σωματοφύλακες του και ένα πανάκριβο, χειροποίητο χρυσό σπαθί, δώρο προς τον Προεδρο των ΗΠΑ. Ο Γκος όμως, αφου επιδοθεί σε μία τεράστια σφαγή στο  τρένο, σκοτώνει  τον ένα από τους δύο σωματοφύλακες, αλλά  ο άλλος, Κουρόντα (Tοσίρο Μιφούνε) ορκίζεται εκδίκηση, δινόντας στον εαυτό του προθεσμία 7 ημέρων για να πάει το σπαθί πίσω στον Ιαπωνα πρέσβη, διαφορετικά θα προχωρήσει σε Σεπούκου (χαρακίρι), ως την ένδειξη αποτυχίας του.

Μετά την ολοκλήρωση της ληστείας ο Γκος θα προσπαθήσει να σκοτώσει τον Λινκ για να πάρει ολοκληρη την λεία μόνος του. Ο Λινκ θα μείνει αναίσθητος μετά από την αποτυχημένη αποπειρα δολοφονίας του, και ο Γκος θα εξαφανιστεί μαζί με την λεία της ληστείας.

Ο Λινκ αφού ξυπνήσει θα πάει στους Ιαπωνες και θα δεχθεί να συνεργαστεί μαζι τους για να εντοπίσουν τον Γκος, προκειμένου να γλυτώσει το κεφάλι του, αλλά συνειδητοποιεί ότι ο Κουρόντα θα σκοτώσει τον Γκος αμέσως, εμποδίζοντάς τον να πάρει πίσω το μερίδιο του από τα κλεμμένα λάφυρα από τον πρώην συνεργάτη του στην ληστεία. Γνωρίζοντας αυτό, ο Λινκ επανειλημμένα προσπαθεί να ξεφύγει από τον Κουρόντα, για να ματαίωσει το χαρακίρι του  σαμουράι και να καταφέρει να πάρει το μερίδιο του από την ληστεία.

## Διανομή ρόλων
*Τσαρλς Μπρόνσον - Λινκ Στιουάρτ
*Τοσίρο Μιφούνε - Κουρόντα
*Αλέν Ντελόν - Γκος (Ζερβοχέρης)
*Ουρσούλα Άντρες - Κρίστινα
*Καπισίν - Πεπίτα

## Παραπομπές
 
## Εξωτερικοί σύνδεσμοι
*  

Κατηγορία:Γαλλικές ταινίες της δεκαετίας 1970
Κατηγορία:Ταινίες σε σκηνοθεσία Τέρενς Γιανγκ
Κατηγορία:Ταινίες γουέστερν
Κατηγορία:Αγγλόφωνες ταινίες
Κατηγορία:Ταινίες του 1971
Κατηγορία:Ταινίες γυρισμένες στην Αλμερία
Μογγολικά αλφάβητα

Πολλά αλφάβητα έχουν επινοηθεί για τη **μογγολική γλώσσα** κατά τη διάρκεια των αιώνων. Το παλαιότερο ονομάζεται Μογγολικό αλφάβητο και υπήρξε το κυρίαρχο σενάριο κατά τη διάρκεια της πλειοψηφίας της ιστορίας της Μογγολίας και εξακολουθεί να χρησιμοποιείται σήμερα στην περιοχή της Εσωτερικής Μογγολίας της Κίνας και ντε φάκτο στη Μογγολία. Έχουν δημιουργηθεί πολλά αλφάβητα, είτε ως προσπάθειες να διορθώσουν τις αντιληπτές αδυναμίες, είτε για να επιτρέψει την γραφή άλλων γλωσσών, όπως τα σανσκριτικό και τα θιβετιανά. Τον 20ο αιώνα, η Μογγολία μεταπήδησε για πρώτη φορά στη λατινική γραφή και σχεδόν αμέσως αντικαταστάθηκε από το κυριλλικό αλφάβητο για να συμβαδίζει με τις γλώσσες που χρησιμοποιούσαν το κυριλλικό στην Σοβιετική Ένωση, τον πολιτικό σύμμαχο της Μογγολίας εκείνη την εποχή. Οι Μογγόλοι της Κίνας στην Εσωτερική Μογγολία και σε άλλα μέρη της Κίνας, από την άλλη πλευρά, συνεχίζουν να χρησιμοποιούν την παραδοσιακή μογγολική γραφή.

Κατηγορία:Αλφάβητο
Κατηγορία:Πολιτισμός της Μογγολίας
Λούντβιχ Σβαρτς

Ο **Πέτερ Καρλ Λούντβιχ Σβαρτς** (γερμανικά: *Peter Carl Ludwig Schwarz*, ρωσικά: *Людвиг Эдуардович Шварц*, 23 Μαΐου / 4 Ιουνίου 1822 – 17 / 29 Σεπτεμβρίου 1894) ήταν Γερμανός αστρονόμος, εξερευνητής και πανεπιστημιακός που σταδιοδρόμησε στη Ρωσική Αυτοκρατορία.

## Βιογραφία

### Γέννηση και σπουδές
Γεννήθηκε το 1822 στο Ντάντσιχ της Δυτικής Πρωσίας (πρόκειται για το σημερινό Γκντασκ της Πολωνίας) και πέρασε τα παιδικά και εφηβικά του χρόνια στην Αγία Πετρούπολη, καθώς ο πατέρας του ήταν ηθοποιός στην αυλή του τσάρου της Ρωσίας. Το 1841 εισήλθε στο πανεπιστήμιο του Ντόρπατ όπου σπούδασε μαθηματικά, ξεκινώντας παράλληλα την τριβή του με την αστρονομία στο αστεροσκοπείο της πόλης, υπό τον Δανό μαθηματικό και αστρονόμο Τόμας Κλάουσεν.

### Σταδιοδρομία
Το 1849, μετά από εισήγηση του Γουλιέλμου Στρούβε, συμπεριλήφθηκε σε επιστημονική αποστολή για την εξερεύνηση του ποταμού Αμούρ της Ρωσικής Άπω Ανατολής, η οποία κράτησε σχεδόν πέντε χρόνια. Αργότερα ορίστηκε επικεφαλής νέας πολυετούς αποστολής που εξερεύνησε την Ανατολική Σιβηρία, τη νήσο Σαχαλίνη και τις βόρειες κινεζικές επαρχίες, τα αποτελέσματα της οποίας δημοσιεύθηκαν από τον Σβαρτς το 1864. Η συμμετοχή του Σβαρτς σε αυτές τις αποστολές και η ποιότητα του έργου του, είχαν ως αποτέλεσμα να του προσφερθούν από τη ρωσική κυβέρνηση ισόβια σύνταξη, καθώς και αρκετές τιμητικές διακρίσεις. Παράλληλα, έδωσε το όνομά του σε ένα νέο είδος φυλλοσκόπου (*Phylloscopus schwarzi*).

Ακολούθησε το 1865 ο διορισμός του Σβαρτς στο Αστεροσκοπείο του Ντόρπατ (νυν Τάρτου), του οποίου τη διεύθυνση ανέλαβε το 1872, διαδεχόμενος τον, δάσκαλό του, Τ. Κλάουσεν. Το ίδιο έτος διορίστηκε επίσης καθηγητής του πανεπιστημίου της πόλης. Ως αστρονόμος υπολογίζεται πως παρατήρησε γύρω στα 3.000 με 4.000 άστρα. Παράλληλα, επαινέθηκε για την ανάδειξη νέων επιστημόνων.

Απεβίωσε στις 17/29 Σεπτεμβρίου του 1894.

### Προσωπική ζωή
Ο Σβαρτς ήταν παντρεμένος από το 1854 με τη διακεκριμένη ζωγράφο Τζούλι Χάγκεν (1824-1902), η οποία ήταν κόρη του καλλιτέχνη Άουγκουστ Ματίας Χάγκεν και ανήκε στη γερμανική μειονότητα της Βαλτικής. Μάλιστα, η ίδια συνόδευσε τον Σβαρτς σε κάποια από τις εξερευνήσεις του στη Σιβηρία, στο πλαίσιο του μήνα του μέλιτος.

## Εικόνες

Αρχείο:А М Хаген Обсерватория Дерпта.jpg|Το αστεροσκοπείο του Ντόρπατ. Έργο του πεθερού του Σβαρτς, Άουγκουστ Ματίας Χάγκεν.
Αρχείο:Julie Hagen-Schwarz self-portrait.jpg|Η Τζούλι Χάγκεν, σύζυγος του Λ. Σβαρτς.
Αρχείο:Ludwig Schwarz 1870.jpg|Ο Σβαρτς γύρω στο 1870. Έργο της Τζ. Χάγκεν-Σβαρτς.
Αρχείο:Radde's Warbler (Phylloscopus schwarzi) - Flickr - Lip Kee.jpg|Ο φυλλοσκόπος *Phylloscopus schwarzi*.


## Παραπομπές


## Βιβλιογραφία

* Jobling, James A. (2010). *Helm Dictionary of Scientific Bird Names.* Bloomsbury Publishing.
* Siilivask, Karl (1985). *History of Tartu University. 1632-1982*. Perioodika.

Κατηγορία:Γερμανοί αστρονόμοι
Κατηγορία:Γερμανοί της Βαλτικής
Κατηγορία:Ρώσοι αστρονόμοι
Κατηγορία:Γερμανοί εξερευνητές
Κατηγορία:Γερμανοί πανεπιστημιακοί
Κατηγορία:Ρώσοι πανεπιστημιακοί
Κατηγορία:Ρώσοι εξερευνητές
Κατηγορία:Πρώσοι
Μογγολικός κώδικας Μπράιγ

Ο **Μογγολικός κώδικας Μπράιγ** είναι τα αλφάβητα Μπράιγ που χρησιμοποιούνται για τη μογγολική γλώσσα στη Μογγολία. Βασίζεται στο Ρωσικό κώδικα Μπράιγ, μαζί με πρόσθετα γράμματα που βρίσκονται στο Μογγολικό κυριλλικό αλφάβητο.

## Αλφάβητο
Το Μογγολικό κυριλλικό αλφάβητο έχει όλα τα γράμματα τον έντυπων ρωσικών, αν και μερικά χρησιμοποιούνται μόνο σε δανεικές λέξεις, συν τα γράμματα *ө, ү.*

Τα μη ρωσικά γράμματα *ө, ү,* έχουν τις μορφές δύο απαρχαιωμένων γραμμάτων του ρωσικού κώδικα μπράιγ. Το μογγολικό φωνήεν *ө (ö)* είναι συμπτωματικά παρόμοιο με το παλαιό ρωσικό *ѳ (th)*, και παίρνει την μορφή του τελευταίου στο Μπράιγ, την . Το μογγολικό γράμμα *ү (ü)* παίρνει το γράμμα του πρώην φωνηέντου *[[γιατ]]*, το .

## Παραπομπές


Κατηγορία:Κώδικας Μπράιγ
Κατηγορία:Μογγολικές γλώσσες
Προεδρικές εκλογές στο Μάλι (2013)

**Προεδρικές εκλογές** διεξήχθησαν στο Μάλι στις 28 Ιουλίου 2013, με το δεύτερο γύρο να διεξάγεται στις 11 Αυγούστου. Νικητής στο δεύτερο γύρο αναδείχθηκε ο Ιμπραΐμ Μπουμπακάρ Κεϊτά, με ποσοστό 77,61% έναντι 22,39% για το Σουμάιλα Σισέ. Ο Κεϊτά ορκίστηκε πρόεδρος στις 4 Σεπτεμβρίου 2013.
## Αποτελέσματα

## Παραπομπές


2013
Μαλι
Παρασκευή Γρεβενών

*Για οικισμό με το ίδιο όνομα δείτε το λήμμα: [[Παρασκευή Αχαΐας]]*

Η Παρασκευή είναι ορεινό χωριό του νομού Γρεβενών σε υψόμετρο 780 μέτρα και υπάγεται στη δημοτική ενότητα Δεσκάτης.

## Γεωγραφικά - ιστορικά στοιχεία
Η Παρασκευή βρίσκεται στο νοτιοανατολικό άκρο του νομού, στις νότιες πλαγιές του όρους Βουνάσα (1.415μ.) των Καμβουνίων. Στα νότια του χωριού περνάει η ΕΟ Ελασσόνας - Δεσκάτης και απέχει 5 χλμ. Δ.-ΝΔ. από τη Δεσκάτη. Οι κάτοικοι του ασχολούνται με τη γεωργία και την κτηνοτροφία.

Η αρχική θέση του χωριού, τον 5ο αι. π.Χ., ήταν νοτιότερα της σημερινής, στη θέση "Κλίμα" και ονομαζόταν *Καστρί*. Την περίοδο του Βυζαντίου (πριν το 1393) ήταν στη θέση "Βαένι" ή "Παλαιοχώρι", όπου σώζονται ακόμα ερείπια. Απελευθερώθηκε από τους Τούρκους στις 7/10/1912. Γενικά, η ιστορία του χωριού, όπως και των υπόλοιπων χωριών της περιοχής, έχει συνδεθεί με τη Δεσκάτη.

Η εκκλησία του Αγίου Ιωάννη Χρυσοστόμου, η οποία είναι τρίκλιτη βασιλική και χρονολογείται στον 19ο αιώνα, από το 1992 έχει χαρακτηριστεί ως κτίριο που χρειάζεται ειδική κρατική προστασία.

Από την Παρασκευή κατάγεται ο δημοσιογράφος, εκδότης και επιχειρηματίας Ιωάννης Βελλίδης (αρχικό επώνυμο Βελλής).

## Διοικητικά στοιχεία
Ως οικισμός αναφέρεται επίσημα το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας που τότε ανήκε στο νομό Κοζάνης. Το 1943 αποσπάται στο νομό Λαρίσης και το 1964 στο νομό Γρεβενών. Σύμφωνα με το σχέδιο Καλλικράτης, αποτελεί την τοπική κοινότητα Παρασκευής που ανήκει στην δημοτική ενότητα Δεσκάτης του Δήμου Δεσκάτης και σύμφωνα με την απογραφή του 2011 έχει 108 μόνιμους κατοίκους.

## Παραπομπές


Κατηγορία:Δήμος Δεσκάτης
Κατηγορία:Χωριά της περιφερειακής ενότητας Γρεβενών
Έλατος Γρεβενών

Ο **Έλατος** είναι χωριό και κοινότητα του Δήμου Γρεβενών. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Γρεβενών, του οποίου ήταν δημοτική περιφέρεια. Η απογραφή του 2011 κατέγραψε 215 κατοίκους στο χωριό και 369 κατοίκους στην κοινότητα. Η κοινότητα καλύπτει έκταση 23.305 χλμ2. 

## Διοικητικά στοιχεία
Η κοινότητα του Έλατου αποτελείται από δύο χωριστούς οικισμούς:  

* Έλατος (πληθυσμός 164)
* Κάστρο (πληθυσμός 13) 

Τα προαναφερθέντα στοιχεία για τον πληθυσμό είναι από το 2011.  

## Πληθυσμός
Σύμφωνα με την απογραφή του 2011, ο πληθυσμός του οικισμού του Έλατου ήταν 164 άτομα, δηλαδή μειωμένος σχεδόν 24% σε σύγκριση με την προηγούμενη απογραφή του 2001. 

## Παραπομπές


Κατηγορία:Χωριά της περιφερειακής ενότητας Γρεβενών
Κατηγορία:Δήμος Γρεβενών
Μπακιτζχάν Σακιντάγιεφ

Ο **Μπακιτζχάν Σαγκιντάεφ** (Bakhytzhan Abdiruly Sagintayev, καζακικά: Бақытжан Әбдірұлы Сағынтаев, *Baqytjan Ábdiruly Saǵyntaev*, γεννηθείς στις 13 Οκτωβρίου 1963) είναι Καζάκος πολιτικός, ο οποίος υπηρέτησε ως πρωθυπουργός του Καζακστάν από τις 8 Σεπτεμβρίου 2016 ως τις 21 Φεβρουαρίου 2019. Αντικαταστάθηκε από τον Ασκάρ Μάμιν στις 21 Φεβρουαρίου 2019 έπειτα από την παραίτηση της κυβέρνησης. Τον Ιούνιο του 2019 διορίστηκε δήμαρχος του Αλμάτι.

## Σπουδές και σταδιοδρομία
Αποφοίτησε από το Κρατικό Πανεπιστήμιο του Καζακστάν, έχοντας σπουδάσει οικονομικές επιστήμες.

Το 2012 διορίστηκε υπουργός Οικονομικής Ανάπτυξης και Εμπορίου και το 2013 διορίστηκε πρώτος αντιπρόεδρος της κυβέρνησης και υπουργός Περιφερειακής Ανάπτυξης.
Τον Σεπτέμβριο του 2016 διορίστηκε πρόεδρος στην εταιρεία JSC «Samruk-Kazyna».

Ο Μπακιτζχάν είναι παντρεμένος, με 2 παιδιά.

Στις 28 Ιουνίου 2019 διορίστηκε δήμαρχος του Αλμάτι.

## Παραπομπές


Κατηγορία:Πρωθυπουργοί του Καζακστάν
Θέρμες του Κόμμοδου

Οι **Θέρμες του Κόμμοδου** ή του Κλεάνδρου, λατιν. Thermae Comodiane vel Cleandri ήταν αρχαία λουτρά στη Ρώμη της Ιταλίας.

Το συγκρότημα βρισκόταν στη 1η Περιοχή (Region I), μάλλον νότια ή νοτιοανατολικά των Θερμών του Αντωνίνου Καρακάλλα. Αν και αναφέρονται από αρκετούς αρχαίους συγγραφείς, δεν έχουν διασωθεί αρχαιολογικά ευρήματα.

## Θέση
Βρισκόταν νότια της Ρώμης, μεταξύ των Σερβίων Τειχών και των Αυρηλιανών Τειχών. Βόρεια ήταν ο Καίλιος λόφος, βορειοδυτικά ο Μέγας Ιππόδρομος και δυτικά ο Αβεντίνος λόφος με τις Θέρμες του Δέκιου επάνω του.

Κτίστηκαν από τον Μάρκο Αυρήλιο Κλέανδρο (απεβ. 190) απελεύθερο και ευνοούμενο του Καρακάλλα. Εγκαινιάστηκαν (*αφιερώθηκαν*) κατά το 4ο έτος της βασιλείας του Αυτοκράτορα, ήτοι το 183. Περιελάμβαναν Γυμναστήριο *Γυμνάσιο*.

## Αναφορές


## Πηγές
* Samuel Ball Platner, A Topographical Dictionary of Ancient Rome, Oxford University Press, London, 1929 (completed and revised by Thomas Ashby), on: Bill Thayer's LacusCurtius.

## Εξωτερικές πηγές
* The Area of the Baths of Commodus - Historical Dioramas
*  Scheda 243429, *Census of Antique Works of Art and Architecture Known in the Renaissance*, Berlin-Brandenburgische Akademie der Wissenschaften and Humboldt-Universität zu Berlin (last accessed 26-03-2014).

Κατηγορία:Τοπογραφία της Ρώμης
Κοκκωτοί Μαγνησίας

Το χωριό **Κοκκωτοί** ανήκει νομό Μαγνησίας χτισμένο στις νότιες πλαγιές του όρους Όθρυς σε υψόμετρο 560 μέτρων.

Διοικητικά ανήκει στον Δήμο Αλμυρού της Περιφέρειας Θεσσαλίας (πρόγραμμα Καλλικράτης). Από το 1999 έως το 2010, την περίοδο εφαρμογής του Σχεδίου Καποδίστρια, παρέμεινε ανεξάρτητη κοινότητα του νομού Μαγνησίας όπως και πριν την εφαρμογή του σχεδίου.

Απέχει 54 χιλιόμετρα από την πρωτεύουσα του νομού, τον Βόλο.Από τον Αλμυρό 18 χιλιόμετρα και η Μονή Άνω Ξενιά απέχει από το χωριό 5 χιλιόμετρα.Είναι στους πρόποδες του ιστορικού Όρους Όθρυς που αποτελεί καταφύγιο θηραμάτων και παρατηρείται πυκνή βλάστηση: το πλούσιο φυσικό περιβάλλον έχει αναδείξει το βουνό τα τελευταία χρόνια ως προορισμό οικοτουρισμού. Ψηλότερη κορυφή είναι το Γερακοβούνι (1726), που υψώνεται ανάμεσα σε άλλες  κορυφές όπως τον Πήλιουρα και το Γκιούζι.

Στα ψηλότερα σημεία απαντώνται κωνοφόρα όπως έλατα και μεγάλες εκτάσεις κατάφυτες με φτέρη. Οι κορυφές του όρους είναι πετρώδες όπου ευδοκιμεί το τσάι του Βουνού.

Στην ελληνική μυθολογία, το όρος Όθρυς είναι το βουνό των Τιτάνων, στο οποίο είχαν οχυρωθεί κατά τη σύγκρουσή τους με τους θεούς του Ολύμπου. Από εκεί πετούσαν γιγάντιους βράχους προς τον Όλυμπο.

Την 5η Φεβρουαρίου 1991 έπεσε στην Όθρυ, στην κορυφή Τσατάλι, μεταγωγικό αεροσκάφος C-130 της Πολεμικής Αεροπορίας με αποτέλεσμα να σκοτωθούν οι επιβαίνοντες αξιωματικοί, υπαξιωματικοί και σμηνίτες, συνολικά 63 άτομα.

Το χωριό Κοκκωτοί αποτελείται κυρίως από κτηνοτροφία και παραγωγή αρωματικών φυτών Τσαγιού και Ρίγανης που είναι γνωστά για την ποιότητα και την αξία τους με τα πρωτεία πανελλαδικός μαζί με το διπλανό χωριό Βρύναινα.

## Διοικητική ιστορία
Η κοινότητα Κουκουτών-Κοκωτίου το 1920- (το 1940 το όνομα της κοινότητας διορθώθηκε σε Κοκκωτών) Λαρίσης συστάθηκε στις 31 Αυγούστου 1912 με την απόσπαση του οικισμού Κουκουτοί από το δήμο Πλατάνου και τον ορισμό του ως έδρα της κοινότητας. Το 1942 αποσπάστηκε στο νομό Μαγνησίας και λειτούργησε ως κοινότητα ως το 1997, οπότε καταργήθηκε και προσαρτήθηκε στο δήμο Αλμυρού.

### Κοινοτάρχες και δήμαρχοι

:Πρόεδρος της κοινότητας διατέλεσε και ο Κώστας Βαλαμούτης (1963-2019).

## Παραπομπές


Κατηγορία:Δήμος Αλμυρού
Κατηγορία:Χωριά της περιφερειακής ενότητας Μαγνησίας
Μετοχικό κεφάλαιο

Το **μετοχικό κεφάλαιο** είναι το μέρος των ιδίων κεφαλαίων μιας εταιρείας, το οποίο έχει αποκτηθεί από την αύξηση μετοχικού κεφαλαίου. Το μετοχικό κεφάλαιο μπορεί επίσης να υποδηλώνει τον αριθμό και τους τύπους μετοχών που συνθέτουν τη δομή μετοχών της εταιρείας.

Με απόλυτη λογιστική έννοια, το μετοχικό κεφάλαιο είναι η ονομαστική αξία των εκδιδομένων μετοχών (δηλαδή το άθροισμα των ονομαστικών τους αξιών, όπως αναφέρεται στα πιστοποιητικά μετοχών). Εάν η τιμή διάθεσης των μετοχών είναι μεγαλύτερη από την ονομαστική αξία τους, όπως σε μια έκδοση. Συνήθως, το μετοχικό κεφάλαιο είναι το σύνολο του προαναφερθέντος ονομαστικού μετοχικού κεφαλαίου και του μετοχικού κεφαλαίου πριμοδότησης. 

Στην πράξη, η έννοια της "ονομαστικής αξίας" έχει πολύ μικρή σημασία, καθώς τα μερίδια αντιπροσωπεύουν συνήθως υπολειμματική αξίωση, δεν προσφέρουν στους ιδιοκτήτες τους αξίωση για οποιοδήποτε σταθερό χρηματικό ποσό. 

Οι νομικές πτυχές του μετοχικού κεφαλαίου εξετάζονται κατά κύριο λόγο στο σύστημα εταιρικής νομοθεσίας μιας δικαιοδοσίας. Ένα παράδειγμα τέτοιου ζητήματος είναι ότι όταν μια εταιρεία διαθέτει νέες μετοχές, πρέπει να το πράξει χωρίς να διαλύσει άδικα τους υφιστάμενους μετόχους της.

Κατηγορία:Λογιστική
Κατηγορία:Εταιρικό δίκαιο
Πέχτσεβο

Το **Πέχτσεβο** ( ) είναι μια μικρή πόλη στη Βόρεια Μακεδονία. Στην πόλη βρίσκεται η έδρα του Δήμου Πέχτσεβο.

## Ιστορία
Στα τέλη του 19ου αιώνα και στις αρχές του 20ου αιώνα, το Πέχτσεβο ήταν μέρος του Βιλαέτι του Κοσσυφοπεδίου της Οθωμανικής Αυτοκρατορίας.

Το 1913, ως αποτέλεσμα των Βαλκανικών πολέμων, η πόλη έγινε μέρος του Βασιλείου της Σερβίας, το οποίο το 1918 εντάχθηκε στο Βασίλειο των Σέρβων, Κροατών και Σλοβένων (το 1929 μετονομάστηκε σε Βασίλειο της Γιουγκοσλαβίας).

Το μεγαλύτερο μέρος του πληθυσμού του Πεχτσέβου είναι Έλληνες, καταγόμενοι από πρόσφυγες της Ανατολικής Θράκης (Καλλίπολη) που προσήλθαν το 1924.

Από το 1929 έως το 1941 το Πέχτσεβο ήταν μέρο της Μπανόβινα του Βαρδάρη του Βασιλείου της Γιουγκοσλαβίας.

Από το 1941 έως το 1944, κατά τη διάρκεια της κατοχής της Γιουγκοσλαβίας στον Β΄ Παγκόσμιο Πόλεμο, το Πέχτσεβο, όπως και το μεγαλύτερο μέρος της Μακεδονίας του Βαρδάρη, ήταν μέρος του Βασιλείου της Βουλγαρίας.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Πόλεις της Βόρειας Μακεδονίας
Κατηγορία:Δήμος Πεχτσέβου
Ημιτόνιο

Το **ημιτόνιο** είναι μουσικό διάστημα ίσο με το ήμισυ του συνολικού τόνου. Το ημιτόνιο είναι το μικρότερο διάστημα στην παραδοσιακή και ακαδημαϊκή μουσική της Ευρώπης. Το "μουσικο-θεωρητικό" ημιτόνιο, το οποίο είναι κατανοητό ως δομικό στοιχείο διατονικής και χρωματικής κλίμακας, δεν μπορεί να περιοριστεί σε μία μόνο μαθηματικοακουστική αξία. Το γεγονός ότι οι μουσικοί σε διαφορετικές εποχές χρησιμοποιούσαν τη λέξη "ημιτόνιο" δεν αντιπροσωπεύει μια ποσότητα, αλλά μια ομάδα διαφορετικών ποσοτήτων (αριθμητικές τιμές).

Το πρόβλημα υπολογισμού του μεγέθους ενός ημιτονίου είναι ένα από τα πιο συζητημένα θέματα σε θεωρητικές πραγματείες για τη μουσική από την εποχή της αρχαιότητας μέχρι την καθιέρωση ενός ομοιόμορφα μετριασμένου συστήματος (όταν έχασε τη σημασία του). 

## Βιβλιογραφία

*Полутон - Музыкальная энциклопедия. — М.: Советская энциклопедия, 1978. — Т. 4. — С. 370. — 976 с.

Κατηγορία:Μουσική θεωρία
Λιμάνι της Σαγκάης

Το **λιμάνι της Σαγκάης** βρίσκεται στην ευρύτερη περιοχή της Σαγκάης και είναι διπλό, θαλάσσιο και ποτάμιο, λιμάνι.

Το 2010, το λιμάνι της Σαγκάης ξεπέρασε αυτό της Σιγκαπούρης και έγινε το μεγαλύτερο λιμάνι από πλευράς κιβωτίων, καθώς διαχειρίστηκε 29,05 εκατομμύρια TEUs ξεπερνώντας τη Σιγκαπούρη κατά 0,5 εκατομμύρια TEUs. Το 2016, η Σαγκάη πέτυχε το ιστορικό ρεκόρ των άνω των 37 εκατομμυρίων TEUs, τα οποία διαχειρίστηκαν μέσα σε έναν χρόνο.

## Γεωγραφική θέση

Το λιμάνι της Σαγκάης βλέπει την Θάλασσα της Ανατολικής Κίνας στην ανατολή και τον Κόλπο του Χανγκτσόου στον νότο. Εμπεριέχει τους παραποτάμους των Γιανγκτσέ, Huangpu (που εκβάλει στον Γιανγκτσέ) και Qiantang

## Διοίκηση

Το λιμάνι βρίσκεται υπό την διαχείρηση της "Shanghai International Port Group" (SIPG) η οποία αντικατέστησε το λιμεναρχείο της Σαγκάης, το 2003.  Η "Shanghai International Port Company Limited" είναι μια δημόσια εταιρία, της οποίας η κυβέρνηση της Σαγκάης κατέχει το 44,23 τοις εκατό των μετοχών της.

## Ιστορία

Κατά τη διάρκεια της Δυναστείας των Μίνγκ, η πόλη της Σαγκάης ήταν κομμάτι της επαρχίας Τσιανγκσού (με ένα μικρό κομμάτι της να εντάσσεται στην επαρχία της Τσετσιάνγκ). Ενώ η Σαγκάη είχε υπάρξει έδρα του νομού κατά τη διάρκεια της Δυναστείας των Γουάν, παρέμεινε μια σχετικά μικρή πόλη.

Η τοποθεσία της πάνω στον ποταμό Γιανγκτσέ οδήγησε στην εξέλιξή της ταυτόχρονα με την εξέλιξη του θαλάσσιου εμπορίου κατά τη διάρκεια της βασιλείας του Αυτοκράτορα Τσιανλόνγκ στην Δυναστεία Τσινγκ. Σταδιακά, το λιμάνι της Σαγκάης ξεπέρασε το λιμάνι του Νινγκμπό και το λιμάνι του Κουανγκτσόου και έγινε το μεγαλύτερο λιμάνι της Κίνας για την εποχή.

Το 1842, η Σαγκάη, εξαναγκάσθηκε σε ναυτιλιακό εμπόριο από τους Άγγλους αποικιοκράτες και αυτό την μετέτρεψε σε μια διεθνή, εμπορική πόλη. Έτσι, μέχρι τις αρχές του 20ου αιώνα, μετατράπηκε στην μεγαλύτερη πόλη αλλά και το μεγαλύτερο λιμάνι σε όλη την Ανατολική Ασία.

Το 1949, με την Κομμουνιστική κατάκτηση της Σαγκάης, το ναυτιλιακό εμπόριο μειώθηκε σε πολύ μεγάλο βαθμό. Η οικονομική πολιτική της Λαϊκής Δημοκρατίας, χτύπησε απευθείας στην υποδομή αλλά και κεφαλαιακή ανάπτυξη της Σαγκάης.

Το 1991, η κεντρική κυβέρνηση επέτρεψε στην Σαγκάη να τελέσει οικονομικές μεταρρυθμίσεις. Από τότε, το λιμάνι της Σαγκάης, αναπτύσσεται με ταχύτατους ρυθμούς. Μέχρι το 2005, το λιμάνι "Yangshan" χτίστηκε στα νησιά "Yangshan", μια ομάδα νησιών στον κόλπο του Χανγκτσόου, τα οποία ενώνονται με την Σαγκάη μέσω της γέφυρας "Donghai". Αυτή η ανάπτυξη βοήθησε το λιμάνι να ανταγωνιστεί άλλο ένα λιμάνι, το διπλανό λιμάνι του "Ningbo-Zhoushan"

## Οικονομία

Το λιμάνι της Σαγκάης είναι ένας πολύ σημαντικός μεταφορικός κόμβος για την περιοχή του ποταμού Γιανγκτσέ, αλλά και η πιο σημαντική πύλη για το εξωτερικό εμπόριο. Εξυπηρετεί τις ενδοχώρες Anhui, Jiangsu, Zhejiang και Henan, οι οποίες είναι όλες οικονομικά εξαρτώμενες από τον ποταμό Γιανγκτσέ, με τον μεγάλο πληθυσμό του, την δυνατή βιομηχανική του βάση αλλά και με τον ανεπτυγμένο του αγροτικό τομέα.
## Παραπομπές


Κατηγορία:Λιμένες της Κίνας
Α.Π.Ο. Νίκη Τραγανού

150px|μικρογραφία|Το λογότυπο του συλλόγου.
Ο **Α.Π.Ο. Νίκη Τραγανού** είναι ελληνικός ποδοσφαιρικός σύλλογος, με έδρα το Τραγανό της Ηλείας.

## Ιστορία
Το 2015 κατέκτησε για πρώτη φορά στην ιστορία της το Κύπελλο Ε.Π.Σ. Ηλείας, επικρατώντας στον τελικό με 3-1 του Ηρακλή Παλαιοβαρβάσαινας. Τη σεζόν 2017-18 κατέκτησε το Πρωτάθλημα Ε.Π.Σ. Ηλείας για πρώτη φορά στην ιστορία της και κέρδισε την ιστορική άνοδο στη Γ' Εθνική κατηγορία. 

Πρώτος αγώνας της ιστορίας της Νίκης Τραγανού στην Γ' Εθνική, ήταν εντός έδρας στις 17 Οκτωβρίου 2018 στην πρεμιέρα του πρωταθλήματος με αντίπαλο τον Αστέρα Αμαλιάδας με τελικό αποτέλεσμα 1-1. Η Νίκη τερμάτισε στην 9η θέση του ομίλου της και υποβιβάστηκε στο πρωτάθλημα της ΕΠΣ Ηλείας.

## Τίτλοι – Διακρίσεις
* **Πρωταθλητής Ε.Π.Σ. Ηλείας: 1** 
** 2017–2018 
* **Κυπελλούχος Ε.Π.Σ. Ηλείας: 1** 
** 2013–2014

## Παραπομπές

Κατηγορία:Αθλητικοί σύλλογοι Ηλείας
Κατηγορία:Ιδρύσεις αθλητικών συλλόγων το 1980
Κατηγορία:Ποδοσφαιρικές ομάδες Ελλάδας
Κατηγορία:Ανενεργές γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1980
Θέρμες του Νέρωνα

Οι **Θέρμες του Νέρωνα** ή του Αλεξάνδρου, λατιν. Thermae Neronis vel Alexandrinae, ήταν ένα συγκρότημα από κτήρια με λουτρά στο Πεδίο του Άρεως της Αρχαίας Ρώμης. Κτίστηκαν από τον Νέρωνα το 62 μ.Χ. και ξανακτίστηκαν από τον Αλέξανδρο Σεβήρο το 227 ή 229.

## Περιγραφή
Κατελάμβαναν έναν χώρο 190 Χ 120 μ. Δυτικά ήταν το Στάδιο του Δομιτιανού (νυν Πιάτσα Ναβόνα) και νοτιοανατολικά το Πάνθεον. Στην έκταση που ήταν, τώρα υπάρχει η σύγχρονη Πιάτσα ντελλα Ροτόνντα, η Οδός Βία ντελ Πότσο ντελλε Κορνάκιε και η Βία ντελλα Ντογκάνα Βέκια. Υπήρχε μία μεγάλη πισίνα (Natatio) με εκατέρωθεν γυμναστήρια (Palestrae), μία αίθουσα με πισίνα με ζεστό (Caldarium), μία μικρή με χλιαρό (Tepidarium) και μία μεγάλη αίθουσα με ψυχρό νερό (Frigidarium).

Αρχικά η τροφοδοσία τους με νερό γινόταν από την Άκουα Βίργκο, η οποία ήδη παρείχε νερό στις Θέρμες του Αγρίππα (νότια του Πανθέου). Έπειτα από την αποκατάσταση των Θερμών του Νέρωνα τον 3ο αι., λάμβαναν νερό από την Άκουα Αλεξαντρίνα του Σεβήρου. Σύμφωνα με τον Σιδώνιο Απολλινάριο ήταν ακόμη σε χρήση τον 5ο αι. Πρέπει να ήταν οι πρώτες "αυτοκρατορικού τύπου" Θέρμες.

## Πηγές
* Filippo Coarelli, Guida archeologica di Roma, Arnoldo Mondadori Editore, Verona 1984.
* Romolo Augusto Staccioli, Acquedotti, fontane e terme di Roma antica, Newton & Compton Ed., Roma 2005.

## Πινακοθήκη

Plan Rome - Baths of Nero.png
Thermes Neron.jpg|N Natatio, C Caldarium, T Tepidarium, F Frigidarium, P Palestrae


Νερωνα
Carousel (συγκρότημα)

Οι **Carousel** είναι ένα Λετονικό ντουέτο, το οποίο εκπροσώπησε τη χώρα του στον  στο Τελ Αβίβ χωρίς να πετύχει την πρόκριση στον τελικό.

Επιλέχθηκαν να εκπροσωπήσουν τη Λετονία στον διαγωνισμό του 2019 μετά τη νίκη τους στη εθνική επιλογή της χώρας, το *Supernova*. Ερμήνευσαν το τραγούδι "That Night", στο πρώτο μισό του δεύτερου ημιτελικού στο Τελ Αβίβ.

## Παραπομπές


## Εξωτερικοί σύνδεσμοι
* 

Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Λετονία
That Night (τραγούδι)

Το **That Night** είναι ένα τραγούδι από το Λετονικό συγκρότημα Carousel. Επιλέχθηκε να εκπροσωπήσει τη  στη Eurovision 2019 Δεν πέτυχε να προκριθεί στον τελικό.

## Παραπομπές


Κατηγορία:Διαγωνισμός Τραγουδιού Eurovision 2019
Κατηγορία:Τραγούδια στον διαγωνισμό τραγουδιού της Eurovision
Έστερ Πέονι

Η **Αλεξάντρα Κρέτσου**, γνωστή επαγγελματικά ως **Έστερ Πέονι**, είναι Ρουμανο-καναδή τραγουδίστρια και τραγουδοποιός. Εκπροσώπησε τη  στον  με το τραγούδι «On a Sunday», μετά τη νίκη της στο Selection Naţională 2019. Γεννήθηκε στο Βουκουρέστι, στη Ρουμανία, αλλά μεγάλωσε στο Μόντρεαλ του Κεμπέκ στον Καναδά μέχρι να επιστρέψει στη Ρουμανία για σπουδές μουσικής. Το τραγούδι δεν προκρίθηκε στον τελικό.

## Πρώτα χρόνια
Αποφοίτησε από το Γυμνάσιο Τέχνης Dinu Lipatti στο Piteşti. Το πάθος της Έστερ για μουσική εμφανίστηκε από την παιδική ηλικία ενώ ζούσε με την οικογένειά της στο Μόντρεαλ, όπου πήγαινε σε τζαζ, μετά συνέχισε τις σπουδές της στη Ρουμανία εισερχόμενη στο Conservatory για τη σύνθεση και την τζαζ. Το 2014 η Έστερ βρέθηκε στο διαδίκτυο, καθώς εκδίδει καλύμματα λαϊκών τραγουδιών και πρόσφερε μια σύμβαση με δισκογραφική εταιρία στη Ρουμανία, απελευθερώνοντας τα singles "Leyla" και "Iubire" και διάφορες συνεργασίες. Ένα χρόνο αργότερα, έφτασε στο ραδιόφωνο και την τηλεόραση με το τραγούδι "Sub aripa ta" (feat. Vescan), το οποίο απολάμβανε την επιτυχία και παρέμεινε για εβδομάδες στη σειρά των ραδιοφωνικών και μουσικών σταθμών της Ρουμανίας. Το 2016 η Ester κυκλοφόρησε συνεργασία με τον Phelipe "1000 De Motive". Το 2018 κυκλοφόρησε το πρώτο EP, "Dig It", όπου η Ester ήταν επίσης ένας από τους κύριους συνθέτες.

## Δισκογραφία
### Εκτεταμένης αναπαραγωγής
* *Dig It* (2018)

### Σίνγκλς
* *[[On a Sunday]]* (2019)

## Παραπομπές


## Επιπλέον ιστοσελίδες
*

Κατηγορία:Ρουμάνοι τραγουδιστές
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Ρουμανία
Θέρμες του Δέκιου

Οι **Θέρμες του Δέκιου**, λατιν. Thermae Decianae, ήταν ένα συγκρότημα λουτρών, που κτίστηκαν επί του Αβεντίνου λόφου από τον Αυτοκράτορα Δέκιο το 249 ή το 252. Η θέση τους ήταν μεταξύ των εκκλησιών Σάντο Αλέζιο (δυτικά) και Σάντα Πρίσκα (ανατολικά), κάτω από την Πλατεία (και ομώνυμη οδό) ντελ Τέμπιο ντι Ντιάνα, εκεί που ήταν ο αρχαίος Ναός της Αρτέμιδας και κάτω από το Καζάλε Μακκαρίνι-Τορλόνα, που περιέχει υπολείμματα από τις Θέρμες. Επίσης σώζονται και άλλα ερείπιά τους.

## Περιγραφή
Υπάρχουν επίσης υπολείμματα από τα κτήρια, που ήταν πριν κτιστούν οι Θέρμες. Αυτά βρίσκονται στα θεμέλια του Καζάλε Τορλόνια και κάτω από την Πιάτσα ντελ Τέμπιο ντι Ντιάνα. Τα κτήρια που αποκαλύφθηκαν έχουν εξωτερικούς τοίχους από ρομβοειδείς πέτρες, που φτιάχνουν ένα δικτυωτό σχέδιο (opus reticulatum). Στο εσωτερικό ο σοβάς έχει ζωγραφιστεί σε απομίμηση μαρμάρου, κατά το 1ο είδος Πομπηιανού ρυθμού· είναι το πρώτο τέτοιο δείγμα του στη Ρώμη κι χρονολογείται στο διάστημα 200-175 π.Χ. Ένα άλλο κτήριο που αποκαλύφθηκε εκεί είναι πλούσια διακοσμημένο με εξαίρετα ψηφιδωτά και τοιχογραφίες με προσωπεία, άνθη και τοπία. Χρονολογείται κατά την περίοδο του Τραϊανού και ίσως είναι η Ιδιωτική κατοικία του Τραϊανού (Privata Traiani), πριν γίνει Αυτοκράτορας η οποία είναι γνωστό ότι βρισκόταν στην περιοχή· ή ίσως ήταν μία από τις κατοικίες του Δέκιου.

Η κύρια πηγή για τη θέση των Θερμών του Δεκίου είναι ένα σχέδιο, που έγινε από τον Αντρέα Παλλάντιο και που τώρα βρίσκεται στη Συλλογή του Δούκα του Ντέβονσαϊρ. Το συγκρότημα των κτηρίων ήταν 70 μ. Χ 35 μ. και περιελάμβανε μία αψίδα, που ανήκε σε μία αυλή (aula) στη νότια γωνία. Οι Θέρμες κτίστηκαν για να προσφέρουν στους πλούσιους και επιτηδευμένους κατοίκους του Αβεντίνου λόφου, αντίθετα από τις γειτονικές Θέρμες του Καρακάλλα, που ήταν μεγαλύτερες, αλλά απευθυνόταν στο πλήθος των κατοίκων της 12ης Περιοχής (Regio XII). Οι Θέρμες του Δεκίου ήταν διακοσμημένες με έργα τέχνης, που περιελάμβαναν ένα άγαλμα του Ηρακλή σε βρεφική ηλικία να σκοτώνει δύο φίδια, από πράσινο βασάλτη και ένα του Ενδυμίωνα· και τα δύο βρίσκονται στα Μουσεία του Καπιτωλίου. Το συγκρότημα αναφέρεται σε αρκετές επιγραφές, που όχι μόνο επιβεβαιώνουν τη θέση του, αλλά επίσης δίνουν συγκεκριμένες λεπτομέρειες της ιστορίας του, όπως δύο επισκευαστικές αποκαταστάσεις του που έγιναν, η πρώτη από τον Κωνστάντιο Α΄ ή από τον Κωνστάντιο Β΄ και η δεύτερη το 414 επί Ονωρίου από τον Καικίνα Δέκιο Αγκινάτιο, έπειτα από τις ζημίες που υπέστησαν οι Θέρμες κατά την άλωση της Ρώμης από τον Βησιγότθο Αλάριχο.

## Πηγές
* Samuel Ball Platner, A Topographical Dictionary of Ancient Rome, rev. Thomas Ashby. Oxford: 1929, p. 526-527

## Παραπομπές


Δεκιου
Θέρμες του Τίτου

Οι **Θέρμες του Τίτου**, λατιν. Thermae Titi, ήταν δημόσια λουτρά, που κτίστηκαν το 81 μ.Χ. στη Ρώμη της Ιταλίας από τον Αυτοκράτορα Τίτο. Βρισκόταν στη βάση του Εσκουιλίνου λόφου, μία περιοχή πάρκων και πολυτελών ιδιοκτησιών, που είχαν απαλλοτριωθεί από τον Νέρωνα (54 - 68) για τον Χρυσό Οίκο του. Οι Θέρμες του Τίτου κτίστηκαν βιαστικά, μάλλον μετατρέποντας ένα υπάρχον (ή μερικώς κτισμένο) συγκρότημα Θερμών του Χρυσού Οίκου, ο οποίος είχε αποδοκιμαστεί από τον λαό και εγκαταλειφθεί. Δεν ήταν ιδιαίτερα εκτεταμένες και 28 έτη μετά εγκαινιάστηκαν οι γειτονικά με αυτές Θέρμες του Τραϊανού.

## Θέση και δομή
Ακριβέστερα, ήταν στον Όππιο λόφο, που είναι μία προέκταση του Εσκουιλίνου. Κτίστηκαν στη δυτική πτέρυγα του Χρυσού Οίκο του Νέρωνα, μάλλον μετατροπή των Θερμών του. Νοτιοδυτικά ήταν το Κολοσσαίο και βορειοανατολικά οι μετέπειτα Θέρμες του Τραϊανού.

Από τη νότια είσοδο εισερχόταν κάποιος σε έναν κήπο. Στο κύριο κτήριο υπήρχαν δύο αίθουσες με πισίνες θερμού νερού, έπειτα μία μικρή με χλιαρό με δωμάτια από τη μία και την άλλη μεριά. Τέλος υπήρχε μία μεγάλη αίθουσα με κρύο νερό και εκατέρωθεν αυτής δύο γυμναστήρια χωρίς σκεπή.

## Περιγραφή
Αποκαταστάθηκαν κατά τη βασιλεία του Αδριανού, όπως επίσης και το 238· δεν γνωρίζουμε άλλες επεμβάσεις. Έτσι είναι πιθανό, ότι όλο το συγκρότημα περιέπεσε σε μία πρώιμη εγκατάλειψη. Μεγάλα μέρη του κτηρίου στεκόταν ακόμη, όταν ο Αντρέα Παλλάντιο περιέγραψε τα σχέδια των δαπέδων. Τα ερείπια κατέρρευσαν σύντομα μετά και τα μάρμαρα με το άλλο οικοδομικό υλικό επαναχρησιμοποιήθηκαν για το κτίσιμο ανακτόρων και εκκλησιών, όπως τα παρεκκλήσια στην Εκκλησία του Ιησού ή το αναβρυτήριο της Κορτίλε ντελ Μπελβεντέρε στο Βατικανό.

Ένα από τα χαρακτηριστικά των Θερμών ήταν οι τοιχογραφίες, που σχεδίασε ο καλλιτέχνης Φάμουλος, με την τεχνική της νωπογραφίας (fresco). Πριν οι ζωγραφιές καταστραφούν από τα στοιχεία της φύσης, ο Νίκολας Πόντσε τις αντέγραψε και τις αναπαρήγαγε ως χαλκογραφίες στο έργο του "Περιγραφή των Θερμών του Τίτου" (Παρίσι 1786). Τα σχέδια αναγνωρίζονται τώρα ως η πηγή του ρυθμού *γκροτέσκ* (= των σπηλαίων), καθώς οι ερειπωμένες αίθουσες των Θερμών του Τίτου βρισκόταν κάτω από το έδαφος, όταν ανακαλύφθηκαν κατά την Αναγέννηση.

## Πηγές
* Suet. Titus 7 http://latin.packhum.org/loc/1348/1/0#229
* Frank Sear (1983). Roman Architecture. Cornell University Press. pp. 145–. ISBN 0-8014-9245-9.
* American Architect and Architecture. J. R. Osgood & Company. 1900. pp. 27–.

## Πινακοθήκη

File:Plan Rome - Thermae Titi.png
Pianta regio III da Lanciani.jpg 
Trajanbathplan.jpg
View of the Baths of Titus LACMA M.91.31 (1 of 2).jpg
View of the Baths of Titus LACMA M.91.31 (2 of 2).jpg
History of Rome and of the Roman people, from its origin to the Invasion of the Barbarians; (1883) (14781223674).jpg
ChoreaTitus.png
1911 Britannica - Baths - Roman baths.png
Italy-3117 - Bathtub of Nero (5380530067).jpg


## Παραπομπές


## Εξωτερικοί σύνδεσμοι
* 

Τιτου
Φανός (αποσαφήνιση)

Με την ονομασία **Φανός** αναφέρονται οι παρακάτω οικισμοί της Ελλάδας:

* Φανός Κιλκίς
* Φανός Φλώρινας
* Φανός Φθιώτιδας

αλλά και το νησί:
* Φανός Οθωνών

Περιοδικά
* *[[Φανός των Συντακτών]]*

Κατηγορία:Αποσαφηνίσεις ελληνικών τοπωνυμίων
Φανός Φλώρινας

*Για οικισμούς με το ίδιο όνομα δείτε το λήμμα: [[Φανός (αποσαφήνιση)]]*

Ο **Φανός** (παλαιότερη ονομασία **Σπάντσι** ) είναι χωριό της Δυτικής Μακεδονίας στην Περιφερειακή Ενότητα Φλώρινας.

## Γεωγραφικά - ιστορικά στοιχεία
Ο Φανός βρίσκεται νοτιοδυτικά της λίμνης Πετρών σε υψόμετρο 650 μέτρα. Το χωριό είναι κτισμένο κοντά στην επαρχιακή οδό Αμυνταίου - Καστοριάς, απέχοντας 8 χλμ. Α.-ΝΑ. από το Αμύνταιο και 33 χλμ. ΝΑ. από την Φλώρινα. 

Το χωριό μέχρι το 1926 ονομαζόταν *Σπάντσα* οπότε και μετονομάστηκε σε Φανός. Από το 2010, σύμφωνα με το σχέδιο Καλλικράτης αποτελεί την τοπική κοινότητα Φανού που ανήκει στη δημοτική ενότητα Αμυνταίου του Δήμου Αμυνταίου και σύμφωνα με την απογραφή του 2011 έχει πληθυσμό 650 κατοίκους.

Επίσης υπάρχει και ο Πολιτιστικός σύλλογος "Ζωοδόχου Πηγής" ο οποίος είναι πολύ δραστήριος διοργανώνοντας κάθε χρόνο διάφορες εκδηλώσεις με κυριότερη και ποιο γνωστή το γλέντι στην πλατεία του χωριού, όταν και εορτάζεται η Ζωοδόχος Πηγή.

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Ρόκο Μπλάζεβιτς

Ο **Ρόκο Μπλάζεβιτς** (10 Μαρτίου 2000-), επίσης γνωστός ως **Ρόκο**, είναι Κροάτης ποπ τραγουδιστής. Εκπροσώπησε την  στον , αφού κέρδισε την εθνική επιλογή της χώρας, το *Dora 2019*. Το τραγούδι του, με τον τίτλο "The Dream" δεν κατάφερε να προκριθεί στον τελικό της Γιουροβίζιον του 2019.

## Πρώτα χρόνια
Γεννήθηκε στο Σπλιτ της Κροατίας το 2001. Η μητέρα του είναι η Marija Saratlija-Blažević, επίσης τραγουδίστρια. Ο πατέρας του, ο Tonći Blažević είναι και αυτός τραγουδιστής της *klapa*, μουσική της Δαλματίας. Ο αδερφός του παίζει κιθάρα.

### Καριέρα
Τον Ιούλιο του 2017, ο Blažević κέρδισε το Σερβικό ρεσιτάλ Pinkove Zvezdice, καθώς και τον Δεκέμβριο του 2018, όταν κέρδισε τη δεύτερη θέση στο ριάλιτι σόου "Zvijezde". Στις 16 Φεβρουαρίου 2019, ο Blažević κέρδισε το Dora 2019 με το τραγούδι "The Dream". Ο μέντοράς του είναι ένας διάσημος Κροάτης τραγουδιστής, ο Jacques Houdek. Πολλοί άνθρωποι ονόμαζαν τον Roko "τον Κροάτη Michael Bublé" (ο Bublé είναι καναδός τραγουδιστής κροατικής καταγωγής). Ο Blažević επίσης παίζει στη μουσική του μπάντα με τους Rando και Luka, γιους των Κροατών τραγουδιστών Zlatan Stipišić Gibonni και Tomislav Mrduljaš.
## Δισκογραφία
### Σίνγκλς
* *"[[The Dream (τραγούδι του Ρόκο Μπλάζεβιτς)|The Dream]]"* (2019)

## Παραπομπές


Κατηγορία:Κροάτες τραγουδιστές
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στο διαγωνισμό τραγουδιού Eurovision με την Κροατία
Κατηγορία:Συμμετέχοντες στη Eurovision
Φαράγγι (αποσαφήνιση)

Με το όνομα **Φαράγγι** αναφέρονται οι παρακάτω οικισμοί της Ελλάδας:

* Φαράγγι Ιωαννίνων
* Φαράγγι Κοζάνης
* Φαράγγι Φλώρινας
* Φαράγγι Χανίων

Κατηγορία:Αποσαφηνίσεις ελληνικών τοπωνυμίων
Home (τραγούδι του Κόμπι Μαρίμι)

Το "**Home**" είναι ένα τραγούδι ερμηνευμένο από τον Ισραηλινό τραγουδιστή Κόμπι Μαρίμι. Εκπροσώπησε το  στον  στο Τελ Αβίβ και ήρθε 23ο στον τελικό με 35 βαθμούς. Το τραγούδι κυκλοφόρησε στις 10 Μαρτίου 2019

## Παραπομπές


Κατηγορία:Διαγωνισμός Τραγουδιού Eurovision 2019
Κατηγορία:Τραγούδια στον διαγωνισμό τραγουδιού της Eurovision
S!sters

Οι **Sisters (Με ορθογραφικό λάθος S!sters**) ήταν ένα ντουέτο που εκπροσώπησε τη  στον  στο Τελ Αβίβ με το τραγούδι τούς Sister (Με ορθογραφικό λάθος S!ster), αφού νίκησαν τον Γερμανικό εθνικό τελικό *Unser Lied für Israel*. Το εν λόγω τραγούδι ήρθε 25ο μεταξύ 26 τραγουδιών στον τελικό του διαγωνισμού. Τον Φεβρουάριο του 2020 ανακοίνωσαν ότι διαλύθηκαν.
Αρχικά, το δίδυμο είχε καταταχθεί στην 24η θέση με 32 βαθμούς από την ψηφοφορία της κριτικής επιτροπής, αλλά η EBU διόρθωσε τους βαθμούς της κριτικής επιτροπής της Λευκορωσίας στις 22 Μαΐου 2019. Αυτό έγινε λόγω δηλώσεων σχετικά με την εκλογική τους συμπεριφορά στους ημιτελικούς, η οποία παραβίαζε το καθήκον εχεμύθειας, είχε ήδη αποκλειστεί πριν από τον τελικό. Εναλλακτικά, οι βαθμοί της κριτικής επιτροπής της Λευκορωσίας υπολογίστηκαν χρησιμοποιώντας έναν αλγόριθμο που βασίζεται στις αξιολογήσεις της κριτικής επιτροπής άλλων χωρών. Κατά τη διάρκεια της ζωντανής μετάδοσης, ωστόσο, το σκορ διαβάστηκε πολύ ψηλά κατά λάθος. Λόγω της επακόλουθης διόρθωσης του γερμανικού αποτελέσματος κατά οκτώ πόντους, οι Sisters έπεσαν ξανά στην προτελευταία θέση. .

## Παραπομπές


Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στο διαγωνισμό τραγουδιού Eurovision με τη Γερμανία
Sister (τραγούδι των S!sters)

Το **Sisters** είναι ένα τραγούδι από το Γερμανικό ντουέτο S!sters. Το τραγούδι εκπροσώπησε τη  στον  στο Τελ Αβίβ και ήρθε στην 25η θέση με 24 βαθμούς.

## Παραπομπές


Κατηγορία:Διαγωνισμός Τραγουδιού Eurovision 2019
Κατηγορία:Τραγούδια στον διαγωνισμό τραγουδιού της Eurovision
The Dream (τραγούδι του Ρόκο Μπλάζεβιτς)

Το **"The Dream"** είναι ένα τραγούδι που ερμηνεύει ο Κροάτης τραγουδιστής Ρόκο Μπλάζεβιτς και γράφτηκε από τους Jacques Houdek, Andrea Ćurić και Charlie Mason. Το τραγούδι εκπροσώπησε την  στον  στο Τελ Αβίβ, Ισραήλ, αλλά δεν προκρίθηκε στον τελικό του διαγωνισμού. Μια έκδοση κροατικής γλώσσας του τραγουδιού, με τίτλο "Heroj" (Αγγλικά: Ήρωας), κυκλοφόρησε στις 18 Φεβρουαρίου 2019.

## Ιστορικό
Πριν από την έναρξη της περιόδου υποβολής, ο Jacques Houdek άρχισε να δημιουργεί το τραγούδι. Στις 20 Νοεμβρίου 2019 ο Κροατικός εθνικός ραδιοτηλεοπτικός οργανισμός HRT άνοιξε την περίοδο υποβολής των τραγουδιών για τους συνθέτες να στείλουν τις συμμετοχές τους για το Dora 2019, έως τις 15 Ιανουαρίου 2019. Στις 11 Ιανουαρίου ο Houdek αποκάλυψε σε συνέντευξή του στο Slobodna Dalmacija ότι ο Roko Blažević θα ερμηνεύσει το τραγούδι "The Dream". Οι Houdek και Blažević συνεργάστηκαν στη δεύτερη σεζόν του διαγωνισμού τραγουδιού Zvijezde, όπου ο Blažević τελείωσε ως επιλαχόν. Το "The Dream" κυκλοφόρησε για ψηφιακή λήψη ως ενιαίο μέσω της Croatian Records στις 17 Ιανουαρίου 2019. Το γράφηκε από τον Jacques Houdek, τον Andrea Ćurić και τον Charlie Mason, ενώ η μουσική συντάχθηκε από τον Houdek.

## Eurovision
Στις 17 Ιανουαρίου 2019, ο Roko Blažević επιβεβαιώθηκε ως ένας από τους 16 συμμετέχοντες στο Dora 2019 με το τραγούδι "The Dream". Στις 6 Φεβρουαρίου 2019 αποκαλύφθηκε η σειρά εμφάνισης από την HRT και ο Blažević ανατέθηκε στην ενδέκατη θέση. Κέρδισε τον τελικό στις 16 Φεβρουαρίου με συνολικά 24 πόντους και εκπροσώπησε την Κροατία στο διαγωνισμό τραγουδιού της Eurovision 2019 στο Τελ Αβίβ, του Ισραήλ, χωρίς όμως να πετύχει την πρόκριση στον τελικό του διαγωνισμού.

## Ιστορικό κυκλοφορίας

## Παραπομπές

Κατηγορία:Διαγωνισμός Τραγουδιού Eurovision 2019
Κατηγορία:Τραγούδια στον διαγωνισμό τραγουδιού της Eurovision
Φαράγγι Φλώρινας

*Για οικισμούς με το ίδιο όνομα δείτε το λήμμα: [[Φαράγγι (αποσαφήνιση)]]*

Το **Φαράγγι** είναι ορεινό χωριό του νομού Φλώρινας σε υψόμετρο 560 μέτρα.

## Γεωγραφικά - ιστορικά στοιχεία
Το Φαράγγι βρίσκεται στα δυτικά όρια του νομού με το νομό Πέλλας και νοτιοδυτικά της λίμνης Βεγορίτιδας. Το χωριό είναι κτισμένο κοντά στην επαρχιακή οδό Φιλώτα - Άρνισσας, απέχοντας περίπου 14 χλμ. Α.-ΝΑ. από το Αμύνταιο, 48 χλμ. Α.-ΝΑ. από την Φλώρινα και 31 ΝΔ. από την Έδεσσα. 

Το χωριό, επί τουρκοκρατίας, ονομαζόταν *Οκελεμέζ* ή *Κελεμές* και με το όνομα αυτό αναφέρεται το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας που ανήκε στο νομό Κοζάνης. Μετονομάστηκε σε Φαράγγιον το 1927 και το 1974 υπάγεται από στο νομό Φλωρίνης. Από το 2010, σύμφωνα με το σχέδιο Καλλικράτης αποτελεί την τοπική κοινότητα Φαραγγίου που ανήκει στη δημοτική ενότητα Φιλώτα του Δήμου Αμυνταίου και σύμφωνα με την απογραφή του 2011 έχει πληθυσμό 137 κατοίκους.

## Εξωτερικοί σύνδεσμοι

* Αρχαιότητες στο Φαράγγι Φλώρινας: Τοπογραφικές Παρατηρήσεις

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Αμερικανοί

Οι **Αμερικανοί** είναι υπήκοοι και πολίτες των Ηνωμένων Πολιτειών της Αμερικής. Αν και οι πολίτες συνθέτουν την πλειοψηφία των Αμερικανών, ορισμένοι διπλοί πολίτες, ομογενείς και μόνιμοι κάτοικοι μπορούν επίσης να διεκδικήσουν αμερικανική υπηκοότητα. Οι Ηνωμένες Πολιτείες φιλοξενούν ανθρώπους πολλών διαφορετικών εθνικών προελεύσεων. Ως αποτέλεσμα, ο αμερικανικός πολιτισμός και δίκαιο δεν εξισώνεται με την εθνικότητα, τη φυλή ή την εθνότητα, αλλά με την υπηκοότητα και τη μόνιμη αφοσίωση.

Οι ομιλητές της αγγλικής γλώσσας, ακόμη και ομιλητές πολλών άλλων γλωσσών, συνήθως χρησιμοποιούν τον όρο "Αμερικανοί" για να σημαίνουν αποκλειστικά τους ανθρώπους των Ηνωμένων Πολιτειών. Αυτό αναπτύχθηκε από την αρχική χρήση του όρου για να διαφοροποιήσει τους Άγγλους των αμερικανικών αποικιών από τους Άγγλους της Αγγλίας. Ο όρος Αμερικανός μπορεί να αναφερθεί και για άτομα από την Αμερικανική ήπειρο.

## Παραπομπές


## Εξωτερικοί σύνδεσμοι
* 


Κατηγορία:Βορειοαμερικανοί
Κατηγορία:Πληθυσμιακές ομάδες στην Αμερική
Χειμάδι Φλώρινας

*Για συνώνυμο οικισμό στην Ελλάδα δείτε το λήμμα: [[Χειμάδι Λάρισας]]*

Το **Χειμάδι** είναι εγκαταλελειμμένο χωριό το οποίο βρίσκεται στα νότια του νομού Φλώρινας κοντά στα σύνορα με τον νομό Κοζάνης και δυτικά της μικρής λίμνης Χειμαδίτιδας. Το χωριό μέχρι το 1926 ονομαζόταν *Βράψιν* οπότε και μετονομάστηκε σε Χειμάδι. Το 1981 καταργήθηκε και προσαρτήθηκε στον οικισμό Λέχοβο.

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Προσδόκιμο ζωής

**Προσδόκιμο ζωής** ή **προσδόκιμο επιβίωσης** ονομάζεται ο αριθμός των ετών που αναμένεται να ζήσει ένα μέσο άτομο μιας δεδομένης ηλικίας. Πολυάριθμοι παράγοντες επηρεάζουν το προσδόκιμο ζωής, συμπεριλαμβανομένων των συνηθειών (π.χ.  κάπνισμα), των χρόνιων νόσων (π.χ. συμφορητική καρδιακή ανεπάρκεια, νεφροπάθεια τελικού σταδίου ή καρκίνοι), του φύλου (οι γυναίκες ζουν περισσότερο από τους άνδρες)της κοινωνικοοικονομικής κατάστασης,της διατροφής, τής ψυχολογίας

## Εξωτερικοί σύνδεσμοι
* 


Κατηγορία:Αναλογιστική επιστήμη
Κατηγορία:Δημογραφική οικονομία
Κατηγορία:Γήρας
Κατηγορία:Δημογραφία
Κατηγορία:Πληθυσμός